b'\n_START_ARTICLE_\nSlovlit\n_START_PARAGRAPH_\nSlovlit je diskusijski forum, ki zdru\xc5\xbeuje zainteresirane literarne zgodovinarje in jezikoslovce vseh mogo\xc4\x8dih filolo\xc5\xa1kih usmeritev, zlasti pa sloveniste, doma in po svetu. Omogo\xc4\x8da sprotno izmenjavo mnenj o aktualnih strokovnih vpra\xc5\xa1anjih literarne vede, jezikoslovja, slovenistike, humanistike in akademskega izobra\xc5\xbeevanja in je tudi forum Slavisti\xc4\x8dnega dru\xc5\xa1tva Slovenije.\n_START_SECTION_\nZgodovina\n_START_PARAGRAPH_\nLeta 1995 so za\xc4\x8dele v elektronski obliki tedensko izhajati Novice Oddelka za slovanske jezike in knji\xc5\xbeevnosti. Idejni vodja in urednik Novic, Miran Hladnik, profesor na Oddelku za slovenistiko na Filozofski fakulteti v Ljubljani, je nato osnoval Slovlit. Za\xc4\x8detki segajo v september 1999. Febuarja naslednje leto se je diskusija preselila na danes obstoje\xc4\x8di stre\xc5\xbenik.\n_START_SECTION_\nOrganiziranost\n_START_PARAGRAPH_\nZainteresirani se lahko naro\xc4\x8dijo na Slovlit sporo\xc4\x8dila, ki jih nato prejemajo na svoj elektronski po\xc5\xa1tni naslov. Diskusija je moderirana, kar pomeni, da gre vsako sporo\xc4\x8dilo, ki ga kdo nameni uporabnikom skupine, prej v uredni\xc5\xa1ko presojo._NEWLINE_Na Slovlit je bilo v maju 2011 naro\xc4\x8denih 1388 \xc4\x8dlanov, od tega jih je 412 prejemalo izvle\xc4\x8dek novic na elektronski naslov. Julija 2015 je bilo naro\xc4\x8denih 1597 \xc4\x8dlanov, od tega jih je izvle\xc4\x8dek prejemalo 547._NEWLINE_V za\xc4\x8detku delovanja so naro\xc4\x8dniki na svoj elektronski naslov prejemali pribli\xc5\xbeno \xc5\xa1tiri sporo\xc4\x8dila na teden. V naslednjih letih se je ta \xc5\xa1tevilka spreminjala. Leta 2005 so tako naslovniki prejeli skoraj deset sporo\xc4\x8dil na teden, leta 2010 pa pribli\xc5\xbeno osem, vendar z ve\xc4\x8djo koli\xc4\x8dino informacij:_NEWLINE_Med aktivnej\xc5\xa1e slovlitovce, ki spodbujajo diskusijo med naslovniki, v zadnjih letih sodijo moderarator Miran Hladnik, Jaka \xc5\xbdeleznikar, Igor Kramberger, Aleksander Bjel\xc4\x8devi\xc4\x8d, Matja\xc5\xbe Zaplotnik in Vladka Tucovi\xc4\x8d.'